  Туспуктэм: Константин Вознесенских Анжелика Тихонова корреспондент 17-тӥ пӧсьтолэзе Удмуртиын коронавируслы 757 эскеронъёс ортчытӥзы, 25 муртлэсь висёнэз шараязы, соос пӧлын 14 аресозь одӥг пинал но 65 арессэс ортчем куать арлыдоос. Эмъяськонниосы куинь адямиез понӥзы. Со сярысь элькунысь тазалыкез утёнъя министерстволэн пресс-службаез ивортӥз. Та дыре доразы эмъяськись 798 адямиез эмчиос чакласа возё.  Эмъяськонниосын кыллись 43 висисьёслэн тазалыксы шоро-куспо лыдъяське, куать муртлэн – секыт, кыкез соос пӧлысь тыосты шокатӥсь аппарат улын кыллё. 5 адями висёнэз вормиз. Улонысь кошкемъёс ӧвӧл. 18-тӥ пӧсьтолэзьлы Удмуртиын коронавирусэн черлан 167 сюрс 802 учыр лабораториосын зэматэмын. 163 сюрс 676 мурт йӧназ. 4 сюрс 47 адями улонысь кошкиз, со пӧлысь 3 сюрс 847-ез – юнматэм диагнозэн.  699 сюрс 25 мурт вакцинациез ортчиз, со пӧлысь 559 сюрс 296 адями кыкетӥ компонентсэ но басьтӥз. 172 сюрс 121 адями ревакцинациез ортчиз. Тодэ вайытом, 14-тӥ пӧсьтолэзе Удмуртиын коронавируслы 1 сюрс 689 эскеронъёс ортчытӥзы, 27 муртлэсь висёнэз шараязы, эмъяськонниосы сизьым адямиез интыязы. Тегъёс: Удмуртия коронавирус Ижкар Тазалык  